Proiect

GUVERNUL REPUBLICII MOLDOVA

HOTĂRÂRE nr. \_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_

Chișinău

Privind înființarea în orașul Cahul

a operei comemorative de război în memoria ostașilor căzuți

în războiul din Afganistan

în temeiul art.9 alin. (1) din Legea privind regimul mormintelor și operelor comemorative de război, nr.161 din 20.07.2017, (Monitorul Oficial al Republicii Moldova din 15.09.2017, nr.335-339, art. nr:576) GUVERNUL HOTĂRĂȘTE:

1. Se aprobă, la propunerea Ministerului Apărării, prezentată în temeiul deciziei Consiliului orășenesc Cahul, înființarea în orașul Cahul, în scuarul din bulevardul Victoriei, a operei comemorative de război în memoria ostașilor căzuți în războiul din Afganistan (1979-1989).
2. Opera comemorativă de război va fi înființată conform unui proiect avizat de Ministerul Educației, Culturii și Cercetării.
3. Cheltuielile pentru lucrările de proiectare, executare, înființare a operei comemorative de război și amenajare a terenului aferent vor fi acoperite din contul Uniunii Veteranilor Războiului din Afganistan, Cahul.

PRIM-MINISTRU PAVEL FILIP

Contrasemnează:

Ministrul Apărării Eugeniu STURZA